

**REPUBLIKA HRVATSKA**

**MEĐIMURSKA ŽUPANIJA**

 **OPĆINA PRIBISLAVEC**

 **Povjerenstvo za javna priznanja**

KLASA: 061-01/25-01/01

URBROJ: 2109-26-02-25-01

Pribislavec, 26. 5. 2025. godine

 Na temelju Odluke o imenovanju povjerenstva za javna priznanja(„Službeni glasnik Međimurske županije“ broj 12/22) te članka 15. Odluke o javnim priznanjima Općine Pribislavec („Službeni glasnik Međimurske županije“ broj 13/24) Povjerenstvo za javna priznanja Općine Pribislavec objavljuje

**JAVNI POZIV**

**za predlaganje kandidata za dodjelu javnih priznanja**

**Općine Pribislavec za 2025. godinu**

**JAVNA PRIZNANJA OPĆINE PRIBISLAVEC SU:**

* proglašenje počasnim mještaninom Općine Pribislavec
* Plaketa Općine Pribislavec
* Zahvalnica Općine Pribislavec

 Javna priznanja dodjeljuju se mještanima Općine Pribislavec i drugim osobama, njihovim udrugama, drugim lokalnim jedinicama te javnim ustanovama i institucijama, trgovačkim društvima, vjerskim zajednicama i drugim pravnim i fizičkim osobama za uspjehe u radu kojima pridonose ili su doprinijeli razvoju Općine ili pojedinih njezinih djelatnosti ili u znak počasti ili zahvalnosti.

 Javna priznanja mogu se dodjeljivati i državljanima drugih zemalja, županija, međunarodnih organizacija i organizacija stranih država ili njihovim tijelima.

**PRAVO PREDLAGANJA KANDIDATA IMAJU (ovlašteni predlagatelji):**

* članovi Općinskog vijeća Općine Pribislavec
* načelnik Općine Pribislavec
* mještani
* udruge građana
* političke stranke
* vjerske zajednice
* druge pravne i fizičke osobe

 Prijedlozi moraju biti pismeno obrazloženi i potkrijepljeni konkretnim značajnim aktivnostima, a po potrebi treba sadržavati eventualnu traženu, dokaznu dokumentaciju.

 Na zahtjev Povjerenstva za dodjelu javnih priznanja Općine Pribislavec, podnositelj prijedloga dužan je dostaviti naknadno zatražene dopunske podatke i dokumentaciju.

 Prijedlozi se dostavljaju u zatvorenoj omotnici s naznakom: „**Prijedlog za dodjelu javnih priznanja Općine Pribislavec**“, na adresu: OPĆINA PRIBISLAVEC, B. Radića 47, Pribislavec, 40000 Čakovec, najkasnije do 24. 7. 2025. godine.

 Prijedlozi koji se ne dostave unutar ostavljenog roka, smatraju se zakašnjelima i neće se uzeti u razmatranje.

 **Predsjednik Povjerenstva za javna priznanja**

Matija Ladić, bacc.med.techn.